62019TO0803_INF
Определение на Общия съд (шести състав) от 16 юни 2020 г. —etc-gaming и Casino-Equipment/Комисия
(Дело T‑803/19)
„Иск за обезщетение — Невъвеждане от страна на Съюза на ефективни правни средства за защита в случай на неотправяне на преюдициално запитване до Съда от националните юрисдикции — Достатъчно съществено нарушение на правна норма, с която се предоставят права на частноправните субекти — Иск, явно лишен от всякакво правно основание“
1.
Съдебно производство — Произнасяне с мотивирано определение — Условия — Явно недопустим или явно лишен от всякакво правно основание иск
(член 126 от Процедурния правилник на Общия съд)
(вж. т. 6 и 25)
2.
Извъндоговорна отговорност — Условия — Противоправност — Вреда — Причинно-следствена връзка — Липса на едно от условията — Отхвърляне на иска за обезщетение в неговата цялост
(член 340, втора алинея ДФЕС)
(вж. т. 10 и 11)
3.
Извъндоговорна отговорност — Условия — Противоправност — Достатъчно съществено нарушение на правото на Съюза
(член 340, втора алинея ДФЕС)
(вж. т. 12)
4.
Извъндоговорна отговорност — Условия — Бездействие на институциите на Съюза — Необходимост да е налице неизпълнение на законово задължение за действие
(член 340, втора алинея ДФЕС)
(вж. т. 13 и 14)
5.
Право на Европейския съюз — Принципи — Право на ефективна съдебна защита — Закрепване в Хартата на основните права на Европейския съюз
(член 19, параграф 1, втора алинея ДЕС; член 47 от Хартата на основните права на Европейския съюз)
(вж. т. 17)
6.
Държави членки — Задължения — Установяване на правните средства, необходими за осигуряването на ефективна съдебна защита — Обхват
(член 19, параграф 1, втора алинея ДЕС; член 47 от Хартата на основните права на Европейския съюз)
(вж. т. 18)
7.
Право на Европейския съюз — Принципи — Право на ефективна съдебна защита — Обхват
(член 47 и член 51, параграф 2 от Хартата на основните права на Европейския съюз)
(вж. т. 20)
8.
Преюдициални въпроси — Сезиране на Съда — Необходимост от преюдициално решение и релевантност на повдигнатите въпроси — Преценка от националния съд — Решение да не се отправи преюдициален въпрос до Съда — Задължение за изпращане на това решение до Съда — Липса
(член 267 ДФЕС)
(вж. т. 22)
9.
Право на Европейския съюз — Права, предоставени на частноправни субекти — Нарушение от държава членка — Задължение за поправяне на вредите, причинени на частноправни субекти
(вж. т. 23)
Предмет
Искане на основание член 268 ДФЕС за обезщетение за вредите, които ищците твърдят, че са претърпели поради това, че Европейският съюз не е въвел ефективно правно средство за защита в случай на неотправяне на преюдициално запитване до Съда от националните юрисдикции
Диспозитив
1)
Отхвърля иска.
2)
Осъжда etc-gaming GmbH и Casino-Equipment Vermietungs GmbH да заплатят съдебните разноски.